Hej Bolius  
 Kan man fuge skruer i et bestående terassegulv hvor skruerne arbejder  
 sig op ? Kan skruerne skiftes med climate skruer der skrues lidt ned,  
 fuges og slibes  
 venlig hilsen Mads S


Skruer i terrassen arbejder sig op - hvad kan vi gøre?
Hej Mads S  
 Terrasseskruer fås i mange udgaver, og det er vigtigt, at du har brugt en type, der er egnet til den træsort, du har brugt til terrassen (både strøer og brædder).  
 Hvis du ønsker at dække hullet, kan du ikke fuge, men du skal i stedet ’proppe’ hullet med en træprop, som limes i hullet. Det er dog et stort arbejde og typisk kun noget man gør, når man ønsker ikke at kunne se skruehovederne.  
 Jeg håber, du får løst problemet med skruerne.

